laion/Wikipedia-Exotic huggingface dataset:
אימוג'ן רובינסון מורל

אימוג'ן רובינסון מורל, באנגלית:Imogene Robinson Morrell (1828 - 21 בנובמבר 1908) הייתה ציירת דיוקן וציירת היסטורית אמריקאית, שזכתה במדליות ובדיפלומות רבות. נולדה באטלבורו, מסצ'וסטס, אימוג'ן רובינסון הייתה בתם של אוטיס ושרה דין (ריימונד) רובינסון. היא למדה אמנות בניוארק, ניו ג'רזי וניו יורק ולאחר מכן לימדה אמנות בעיירות צ'ארלסטאון ואובורנדייל במסצ'וסטס. בשנות ה-50 לימדה בבית הספר לעיצוב בווסטר, מסצ'וסטס עם חברתה והאמנית אליזבת ג׳יין גרדנר. ב-1856 היא נסעה לאירופה, שם למדה אמנות בדיסלדורף אצל אדולף שרודר ו-וילהלם קמפהאוזן ובפריז. ב-1869 היא נישאה לקולונל אברם מורל אך המשיכה לגור עם גרדנר. בשנת 1879 היא התאלמנה. בשנת 1876 עברה לוושינגטון הבירה. היא הייתה חברה פעילה מאוד בקהילת האמנות. בהיותה בוושינגטון הבירה הייתה חברה מייסדת באקדמיה הלאומית לאמנויות יפות. היא הייתה מנהלת האקדמיה הלאומית לאמנויות יפות במשך עשר השנים הבאות. אימוג'ן רובינסון מורל היה ציירת היסטוריה. ציוריה היו פטריוטים והכילו תמונות של דמויות היסטוריות, לעיתים קרובות עם סוסים. שניים מציוריה המהוללים ביותר -הקרב הראשון של הפוריטנים, וושינגטון, הוצגו ב-1876 באקדמיה הלאומית לעיצוב בניו יורק. היא ציירה פורטרטים של מספר אנשים מפורסמים, ביניהם גנרל ג'ון א. דיקס, ג'ון סי ספנסר, קוליס פ. הנטינגטון, נשיא ארצות הברית גארפילד. דיוקנו של הגנרל ג'ון א. דיקס תלוי בבניין הקפיטול של ארצות הברית בשנת 1876, העיתון "בוסטון ז'ורנל" אמר על ציוריה, "הם זוכים להערצה הגבוהה ביותר על ידי אמנים ומבקרי אמנות, הן מבית והן באירופה. הם תוצאה של שנים ארוכות של לימוד ועבודה, אצל המאסטרים הראשונים. בצרפת ובגרמניה, ומפגינים גאונות רבה, בהשראת התלהבות פטריוטית...הקומפוזיציה מקורית בהחלט על כל פרטיה: כל דמות וכל חיה צוירו מדגם חי, לפי הכללים המחמירים ביותר של אמנות אמיתית."[10 ] באותה שנה, כתב העת אחר- "לתמונות של גברת מורל יש יתרונות גדולים וחיוביים. הם צריכים להביא תהילה לאמן. זה נראה קצת מעורר רחמים לומר שהם נפלאים עבור אישה. בוא נעדיף לומר שהן יצירות מבוצעות ביושר ובנאמנות; שהן אינן מעל לביקורת, ושהן זוכות להערצה באמנות אמריקאית." ב-1896 יותר מ-200 מציוריה במחסן בוושינגטון נהרסו בשריפה, והותירו אותה חסרת כל. לאחר השריפה היא נתמכה על ידי חברתה, אליזבת גרדנר בוגרו. מורל מתה בוושינגטון הבירה ב-1908. מדיה וקבצים בנושא אימוג'ן רובינסון מורל בוויקישיתוף "Morrell, Imogene Robinson". District of Columbia: Concise Biographical Dictionary of Its Prominent and Representative Contemporary Citizens: 334. 1908. Imogene Robinson Morrell, essay by David Sellin Calvin, Paula E.; Deacon, Deborah A. (2011). "Imogene Robinson Morrell". American Women Artists in Wartime, 1776–2010. Jefferson, NC: McFarland. pp. 60–61. Singer, Sandra L. (2003). Adventures Abroad: North American Women at German-speaking Universities, 1868-1915. Greenwood Publishing Group "Two Historical Paintings". Scribner's Monthly. 11 (6): 903. U.S. Senate: Dix, John Adams Leonard, John William; Marquis, Albert Nelson (1908). "Morrell, Imogene Robinson". Who's Who in America. Vol. 5, 1908–1909. p. 1339. Holland, Josiah Gilbert; Gilder, Richard Watson (1876). The Century Illustrated Monthly Magazine. Scribner & Company; The Century Company.
טביעת אצבעות גנטית

טביעות אצבע גנטיות הן סוגים שונים של פולימורפיזם ברצף הנוקלאוטידים של גנומים שונים, המאפשרים זיהוי של פרט על בסיס ייחודיות הרצף הגנטי שלו. פולימורפיזמים גנטים אלו יכולים להיות SNP (Single nucleotide polymorphism; פולימורפיזם של נוקלאוטיד יחיד), RFLP (אנ') (Restriction fragment length polymorphism; פולימורפיזם של אורך קטעי חיתוך) הנוצרים כתוצאה משוני במספר ובסוגי אתרי מטרה של אנזים הגבלה, רצפים נשנים כגון VNTR (Variable number of tandem repeats; מספר משתנה של רצפים חוזרניים) ומיקרוסטלייט, גנום מיטוכונדרי ועוד. שונות זו ברצף הDNA בין פרטים בחברה מאפשרת בניית פרופיל DNA ייחודי לפרט. טביעת האצבע הגנטית מהווה ראיה פורנזית חפצית ומאפשרת זיהוי יעיל ביותר של בני אדם, בין היתר עבור רשויות החוק.
Cospas-Sarsat

Cospas-Sarsat היא יוזמה בין-לאומית בתחום חיפוש והצלה בעזרת לוויינים שמהווה חלק של מערכת מצוקה ובטיחות ימית גלובלית. היומזה החלה לאחר חתימת על ההסכם על ידי ארצות הברית, ברית המועצות, צרפת וקנדה בשנת 1979. פרוש השם הוא הלחם של ביטוי ברוסית "Космическая Система Поиска Аварийных Судов" (Latin script: "Cosmicheskaya Sistema Poiska Avariynyh Sudov") ו-"Search And Rescue Satellite-Aided Tracking" באנגלית. הלוויין הראשון של המערכת שוגר ביוני 1982 וכבר בספטמבר אותה שנה נרשמה הצלה ראשונה בעזרת המערכת. כיום על ההסכם חתומים 200 מדינות. עד דצמבר 2022 המערכת הצילה כ-60 אלף אנשים בכ-20 אלף אירועי מצוקה. בשנת 2022 המערכת הייתה מצילה כ-10 אנשים כל יום בממוצע. המערכת מסוגלת לאתר מיקום שידור של אותות מצוקה שמשודרות על ידי ספינות, כליי טיס או אנשים ולהעביר את המידע לארגוני חיפוש והצלה רלוונטיים. נכון לשנת 2023 האותות משודרות בתדר 406-MHz. משואת רדיו מתקדמת שמשדרת אות מצוקה מעבירה גם מידע על מיקומה בהתבסס על ציוד ניווט לווייני. בנוסף ללוויינים המערכת כוללת 29 תחנות משימה שמעבירים את המידע למרכזי הצלה לאומיים או אזוריים. נכון לשנת 2023 לווייני המערכת כוללים: - 5 לוויינים במסלול לווייני נמוך LEOSAR - 12 לוויינים במסלול גאוסטציונרי GEOSAR - 48 לוויינים במסלול לווייני בינוני MEOSAR ציוד המערכת מהווה ציוד נוסף ללוויין ששוגר למטרות אחרות - לווייני תקשורת, לווייני מיזוג אוויר, לווייני מערכת ניווט לוויינית וכו'. מבחינת התפתחות המערכת היא התחילה עם לווייני LEOSAR, מעבר הדרגתי לשימוש בלווייני GEOSAR וב-13 בדצמבר 2016 החל שימוש בלווייני MEOSAR. ציוד שהותקן בלווייני "גלילאו" יכול להעביר בחזרה למשואת רדיו ששיגרה אות מצוקה מסר על כך שאות מצוקה נקלט במערכת. ציוד שתומך במערכת הותקן גם בלווייני סדרת "אלקטרו L". מדיה וקבצים בנושא Cospas-Sarsat בוויקישיתוף Cospas-Sarsat, ברשת החברתית פייסבוק אתר האינטרנט הרשמי של Cospas-Sarsat (באנגלית) אתר האינטרנט הרשמי של Cospas-Sarsat (בצרפתית) אתר האינטרנט הרשמי של Cospas-Sarsat (ברוסית) רשימת לוויינים פעילים, אוגוסט 2023
אלקו חזן

אלקו זיגמונד חזן (בבולגרית: Елко Зигмунд Хазан; נולד ב-1948) הוא איש ציבור ואדריכל בולגרי-יהודי. נולד בשנת 1948 בימבול למשפחה יהודית. השלים את לימודיו בתיכון האנגלי בסופיה, ולאחר מכן למד אדריכלות במכון הגבוה להנדסה ובנייה. במהלך העשורים הבאים, עבד כאדריכל. לאחר שסיים את דרכו המקצועית, החל חזן לעסוק בפעילות חברתית. בשנת 2015, הצטרף למועדון בויאן, ארגון לאומי שנוסד על ידי בוז'ידאר דימיטרוב לתמיכה במדינה ובלאומה הבולגרי. בשנת 2017, הקים את המכון הבלתי ממשלתי הבולגרי-יהודי למחקר, אשר מטרתו לחקור ולפרסם את ההיסטוריה של היהודים בבולגריה, בפרט ביחס להצלתם בתקופת השואה. בשנת 2012, הוציא לאור את הספר "אנציקלופדיה מקוצרת מאוירת של הקהילות היהודיות בבולגריה ובתי הכנסת שלהן". באפריל 2023, זכה באות "מסדר סטארה פלאנינה" (בול') מידי הנשיא רומן ראדב על פעילותו. Арх. Елко Хазан - председател на БЕНИ и инж. Георги Мъндев - зам.-председател на БЕНИ - 27-01-2020, סרטון באתר יוטיוב (אורך: 20:35) (בבולגרית) Валери Симеонов се срещна със Самуил Ардити и Елко Хазан‏, 8 ביוני 2017 (בבולגרית) אנציקלופדיה חדשה של בתי הכנסת בבולגריה, באתר כולנו בולגרים, אתר הבית של יהודי בולגריה, 1 באוגוסט 2012 Предлагат арх. Елко Хазан да бъде награден с орден „Стара планина“ - първа степен, 5.04.2023 (בבולגרית)
היו היה סטודיו

היו היה סטודיו (באנגלית: Once Upon a Studio) הוא סרט הנפשה/לייב אקשן קצר של חברת וולט דיסני. הסרט הופק עבור חגיגות ה-100 לדיסני, ובוים על ידי דן אברהם וטרנט קורי, המתארים אותו בתור "מכתב אהבה" לאולפני ההנפשה של דיסני. ב-24 בדצמבר 2023, הופץ הסרטון המלא ליוטיוב. הסרט מתרחש באולפני ההנפשה של וולט דיסני, כאשר מיקי ומיני מאוס יוצאים מציור התלוי על הקיר וקמים לתחייה בניסיון לאחד את כל דמויות האנימציה שנוצרו באולפנים במהלך השנים לתמונה אחת משותפת לכבוד חגיגות ה-100 לדיסני. בין הסצנות בסרט, ניתן למנות סצנה בה מיקי עוצר מול תמונתו של וולט דיסני התלויה על הקיר ומודה לו. בהמשך הסרט, כל הדמויות מתייצבות מחוץ לאולפנים כדי להצטלם יחדיו, אך כשגופי מפיל את המצלמה התוכניות משתבשות. לבסוף, כל הדמויות שרות יחדיו את השיר When You Wish Upon A Star ומצטלמות לתמונה המשותפת. הסרט נוצר לכבוד חגיגות ה-100 לחברת וולט דיסני אשר התקיימו בשנת 2023. עבור יצירת הסרט, הבמאים טרנט קורי ודן אברהם הגו רעיונות בזמנם הפנוי במשך 8 חודשים. שניהם כינו את הסרט "מכתב אהבה" לאולפני ההנפשה של וולט דיסני וכמו כן הם ציינו "תודה לכל הקהל אשר נקשר לסרט במשך 100 השנים האחרונות". הסרט כולל 40 מדבבים בגרסת המקור וכ-543 דמויות דיסני. חלק מהקולות בגרסת המקור שוחזרו מהארכיון של החברה, ביניהם ניתן למנות את הג'יני אשר דיבב רובין ויליאמס, ששומשו הקלטות שלו משנת 1992 אשר לא נכנסו לסרט "אלאדין". הסרט משלב הנפשה ממוחשבת, הנפשה מסורתית ולייב אקשן. הסרט הוקרן לראשונה בארצות הברית ב-16 ביוני 2023 בפסטיבל סרטי האנימציה הבין-לאומי אנסי, ולאחר מכן שודר ב-ABC ב-15 באוקטובר 2023 לכבוד חגיגות ה-100 לחברת וולט דיסני, ועלה לשירות הסטרימינג דיסני+ בישראל יום לאחר מכן. כמו כן, הסרט הוקרן בבתי הקולנוע החל מה-22 בנובמבר 2023, לפני תחילת כל הקרנה של "המשאלה". הגרסה העברית לסרט הופקה באולפני דאבי דאב והופצה בשירות הסטרימינג דיסני+ ובבתי הקולנוע יחד עם הסרט "המשאלה". "היו היה סטודיו", במסד הנתונים הקולנועיים IMDb (באנגלית) "היו היה סטודיו", באתר דיסני+ סרטים (באנגלית) "היו היה סטודיו", באתר Hulu סדרות (באנגלית) "היו היה סטודיו", במסד הנתונים הקולנועיים KinoPoisk (ברוסית) היו היה סטודיו, במיזם "אישים" לתיעוד היצירה הישראלית Walt Disney Animation Studios (24 בדצמבר 2023). "Disney's Once Upon a Studio". YouTube. נבדק ב-13 ביולי 2024. {{cite web}}: (עזרה) Goodfellow, Melanie (11 ביוני 2023). "Annecy Animation Fest Opens On Defiantly Positive Note After Knife Attack; Ceremony Features World Premiere Of Disney 100th Anniversary Short". Deadline. אורכב מ-המקור ב-22 ביוני 2023. {{cite web}}: (עזרה) Croll, Ben (11 ביוני 2023). "Annecy Opens on Note of Artistic Defiance as Disney Premieres Centenary Short Once Upon a Studio". Variety. אורכב מ-המקור ב-22 ביוני 2023. {{cite web}}: (עזרה)
ליאו נויגבאוור

ליאו נויגבאוור (בגרמנית: Leo Neugebauer; נולד ב-28 במאי 2000) הוא אתלט גרמני, סגן אלוף אולימפי (פריז 2024) בקרב עשר. נויגבאוור נולד בגרליץ שבגרמניה, בנו של שחקן כדורגל מקמרון. ב-2017 זכה במדליית ארד בקרב עשר באליפות העולם לנוער שנערכה בקניה. ב-2019 זכה באליפות גרמניה עד גיל 20 בקרב עשר וסיים רביעי באליפות אירופה עד גיל 20. באותה שנה החל ללמוד כלכלה באוניברסיטת טקסס באוסטין ולהתאמן בנבחרת האתלטיקה של האוניברסיטה. באליפות העולם באתלטיקה 2022 סיים במקום העשירי בתוצאה של 8,182 נקודות. ביוני 2023 זכה באליפות המכללות בקרב עשר, בשיא מכללות ושיא גרמניה של 8,836 נקודות. באולימפיאדת פריז שנערכה בתחילת אוגוסט זכה במדליית כסף בקרב עשר בתוצאה של 8748 נקודות, אחרי מרקוס רות' מנורווגיה (8796 נקודות) ולינדון ויקטור מגרנדה (8711 נקודות). קרב עשר: 8,961 נקודות (2024), שיא גרמניה ריצת 100 מטר: 10.61 שניות (2023) קפיצה לרוחק: 8.00 מטר (2023) הדיפת כדור ברזל: 17.46 מטר (2024) קפיצה לגובה: 2.09 מטר (2024) ריצת 400 מטר: 47.08 שניות (2023) ריצת 110 מטר משוכות: 14.33 שניות (2023) זריקת דיסקוס: 58.70 מטר (2024), שיא קרב עשר למקצוע זה קפיצה במוט: 5.21 מטר (2023) הטלת כידון: 58.99 מטר (2024) ריצת 1500 מטר: 4:42.68 דקות (2022) מדיה וקבצים בנושא ליאו נויגבאוור בוויקישיתוף ליאו נויגבאוור, ברשת החברתית אינסטגרם ליאו נויגבאוור, באתר התאחדות האתלטיקה הבין-לאומית פרופיל באוניברסיטת טקסס באוסטין
קרקס ניקולין המוסקבאי בשדרות צבטנוי

קרקס ניקולין המוסקבאי בשדרות צבטנוי (ברוסית: Московский цирк Никулина на Цветном бульваре) הוא אחד הקרקסים הסטציונריים העתיקים ביותר ברוסיה, בשדרות צבטנוי במוסקבה. תכולת האולם היא 2000 מקומות ישיבה, גובה הכיפה 25 מטר, וקוטר הזירה 13 מטר. בשנים 1880 עד 1913 נקרא הקרקס על שמו של המייסד אלברט סלמונסקי. לאחר מהפכת אוקטובר וההלאמה שונה שמו לקרקס הממלכתי הראשון. תקופה מסוימת על בימת הקרקס נאבק איוואן פודובני. החל משנת 1936 בצוות הקרקב היה לייצן "קרנדאש". מאז 1996 הוא נקרא על שם האמן יורי ניקולין, שעמד בראשו בשנים 1983–1997. ב-19 בנובמבר 1939 קיבל הקרקס את עיטור לנין על תרומה יוצאת דופן בפיתוח אמנות הקרקס הסובייטית וחינוך אמני קרקס סובייטים. מדיה וקבצים בנושא קרקס ניקולין המוסקבאי בשדרות צבטנוי בוויקישיתוף אתר האינטרנט הרשמי של קרקס ניקולין המוסקבאי בשדרות צבטנוי Moscow Circus on Tsvetnoy Boulevard Named after Yuriy Nikulin, Moscow - History and Present Times, www.advantour.com ערך זה הוא קצרמר בנושא מוסקבה ובנושא אמנות. אתם מוזמנים לתרום לוויקיפדיה ולהרחיב אותו.
דניאל גזדאג

דניאל גזדאג (נולד ב-2 במרץ 1996) הוא כדורגלן הונגרי שמשחק כקשר בפילדלפיה יוניון מה-MLS ובנבחרת הונגריה. במאי 2021, גזדאג חתם במועדון האמריקני פילדלפיה יוניון מליגת ה-MLS. ב-23 במאי 2021, הוא ערך את הופעת הבכורה שלו במועדון, כמחליף בניצחון 1 - 0 מול די. סי. יונייטד. הוא כבש 4 שערים בעונת 2021. ב-23 ביולי 2022, גאזדג הבקיע את שערו העשירי עבור פילדלפיה יוניון, מה שביסס את מעמדו כמלך השערים של המועדון. ב-27 באוגוסט 2022, הוא הבקיע שלושער ראשון בקריירה מול קולורדו ראפידס. גזדאג ערך את הופעת הבכורה שלו בנבחרת הונגריה ב-5 בספטמבר 2019, במשחק ידידות מול נבחרת מונטנגרו. הוא כבש את שערו הראשון, נגד נבחרת אנדורה, ב-31 במרץ 2021. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024. מדיה וקבצים בנושא דניאל גזדאג בוויקישיתוף דניאל גזדאג, באתר Transfermarkt דניאל גזדאג, באתר Soccerway דניאל גזדאג, באתר WorldFootball.net דניאל גזדאג, באתר National Football Teams דניאל גזדאג, באתר FootballDatabase.eu Official: Philadelphia Union sign Daniel Gazdag from Honved, mlssoccer Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
גולהא (תוכנית רדיו)

גולהא (בפרסית: گلها; בתרגום לעברית: "פרחים") הייתה תוכנית רדיו בין השנים 1956 עד 1979 בתחנת "רדיו טהראן", שהייתה בבעלות ממשלת איראן. התוכנית כללה 1,578 תוכניות רדיו המורכבות מכ-847 שעות של מוזיקה ושירה. תוכניות הרדיו של גולהא מורכבות מפרשנות ספרותית עם דיקלום שירה, מושרת בליווי מוזיקלי ומשולבת בקטעי סולו מוזיקליים. במשך 23 השנים שבהן שודרו תוכניות אלו, הוזמנו להשתתף מבקרי הספרות הבולטים של איראן, מדקלמי שירה, זמרים, מלחינים ומוזיקאים. תוכניות גולהא מורכבות ממספר סדרות נפרדות של תוכניות בעלות דגש מעט שונה בתוכן. התוכניות נקראות: גולהא-י ג'אווידאן, ברג-י סבז, גולהא-י רנגארנג, גולהא-י תאזה ויכ שאח'ה גול. התוכניות היוו דוגמה למצוינות בתחום המוזיקה ודוגמה של ביטוי ספרותי, תוך שימוש ברפרטואר של למעלה מ-250 משוררים פרסיים קלאסיים ומודרניים, וקבעו אמות מידה ספרותיות ומוזיקליות שעדיין מסתכלים עליהן בהערצה באיראן כיום ומיוחס על ידי חוקרים ומוזיקאים כאנציקלופדיה של מוזיקה פרסית ושירה פרסית. תוכנית גולהא שודרה בתחנת רדיו בבעלות ממשלתית, והגיעה לסיומה עם בוא המהפכה הפוליטית האיראנית ב-1979, מכיוון שבמהלך השנים המוקדמות שלאחר 1979, מוזיקה ושירה נחשבו ככלי כנגד המהפכה. רבים מאמני גולהא היגרו לצמיתות מאיראן ורבים שנותרו הפסיקו להופיע בציבור במשך מספר שנים. בין כוכבי התוכנית היו זמרות רבות. לאחר המהפכה, השלטון הוציא מחוץ לחוק שירת סולו של נשים. נשים היו חופשיות להמשיך לנגן בכלי נגינה, ולשיר במקהלות, ולשיר סולו מול קהל שכולל רק נשים, אך נאסרה הקלטת שירת סולו נשית. הומיון חורם, כנר שהיה אחד מנגני גולהא, הגיב 25 שנים לאחר סיום התוכנית: "יש לראות בתוכניות גולהא אוצר שמע של ממש בהיסטוריה של המוזיקה הפרסית המסורתית. בהתחשב במאמצים המדהימים שהושקעו בהפקת התוכניות הללו והשפעתן החזקה על החברה, הן עדיין נחשבות היום למשאב הטוב ביותר עבור המוזיקה שלנו. ראוי וחשוב מאוד שתוכניות אלו ישמרו ויעברו לדורות הבאים". בשנת 2005 ג'יין לואיסון, חוקרת במחלקה למוזיקה באוניברסיטת לונדון (SOAS), החלה לערוך עבודת מחקר ארכיונית של תוכניות גולהא, שעזרה להקים את "פרויקט גולהא". ארגונים אחרים התומכים בפרויקט גולהא כוללים את בית הספר ללימודי מזרח ואפריקה באוניברסיטת לונדון, המכון הבריטי ללימודי איראן, ארגון המורשת האיראנית בלונדון והספרייה הבריטית. Lewisohn, Jane. "Flowers of Persian Song and Music: Davud Pirniā and the Genesis of the Golhā Programs". The Golha Project Website. The Iran Heritage Foundation. "این گلستان همیشه خوش باشد | جدید آنلاین" [This Orchard Be Ever Pleasant]. jadidonline.com (Jadid Online). נבדק ב-2022-06-03. Homayoun Khorram, The Clamor of the Stars (Ghugha-yi sitaragan), Farhang va Pazhuhish, Special Issue on Music, No. 197 (August 2005), p. 20. "Legend of Golha, جدید آنلاین". jadidonline.com (Jadid Online). נבדק ב-2022-06-03.
דייוויד אולווין

דייוויד אולווין (באנגלית: David Wayne Allvin) הוא קצין בדרגת גנרל המכהן כמפקד חיל האוויר של ארצות הברית. אולווין סיים ב-1986 תואר ראשון בהנדסת אווירונאוטיקה מאקדמיית חיל האוויר של ארצות הברית. עבר קורס טיס והוצב בבסיס רמשטיין שבמערב גרמניה כטייס ומדריך על מטוסי ביצ'קראפט C-12 הורון. בהמשך שירת כטייס ניסוי על מטוסי לוקהיד C-141 סטארליפטר, בואינג C-17 גלובמאסטר III ולוקהיד מרטין C-130J סופר הרקולס. בשנים 2001-2003 פיקד על טייסת התדלוק האווירי 905. בשנים 2007–2009 פיקד על כנף התובלה 97 באלסקה. בספטמבר 2010 הוצב באפגניסטן כמפקד כנף 438 וכמפקד פיקוד האימונים של נאט"ו לכוחות האווירים האפגניים. בשנים 2012–2013 פיקד על מרכז השליטה 618 האחראי על תחום התדלוק האווירי. לאחר מכן שירת במכוון תפיקידים במטה חיל האוויר בתחום התכנון והאסטרטגיה. ב-2015 מונה לראש אגף אסטרטגיה ומדיניות בפיקוד אירופה של ארצות הברית ולאחר מכן שימש סגן ראש אגף תכנון ואסטרטגיה במטות המשולבים. בינואר 2019 מונה לראש האגף והועלה לדרגת לוטטנט גנרל. בנובמבר 2020 קודם לדרגת גנרל ומונה לסגן מפקד חיל האוויר. בשנת 2023 הוחלף על ידי ג'יימס סלייף. ב-29 בספטמבר 2023, מונה לממלא מקום מפקד החיל לאחר מינויו של צ'ארלס בראון, ליושב ראש המטות המשולבים. בנובמבר 2023 נכנס לתפקידו כראש מטה חיל האוויר. לאורך שירותו צבר מעל 4,600 שעות טיסה על מטוסי C-12F, C-141A/B, KC-135R/T, C-17, C-130, C-130J, C-23, F-15, F-16, T-38. אלווין בעל תואר שני בניהול מאוניברסיטת המדינה של טרוי ותואר שני מאוניברסיטת חיל האוויר. מדיה וקבצים בנושא דייוויד אולווין בוויקישיתוף ביוגרפיה באתר חיל האוויר של ארצות הברית
טרילצ'ה

טרילצ'ה (באלבנית: Trileçe; בספרדית: Torta de Tres Leches) היא עוגה הספוגה בחלב, חלב מאודה וחלב מרוכז ונחשבת לפופולרית במדינות חבל הבלקן ובאמריקה הלטינית. העוגה מורכבת מקמח, ביצים, סוכר, תמצית וניל, מים, אבקת אפייה, חלב מרוכז, חלב ושמנת מתוקה. שם העוגה נגזר ממרכיביה העיקריים ונהוג להגיש אותה כקינוח וכשהיא קרה. העוגה נחשבת למאכל הלאומי של ניקרגואה. הטרילצ'ה הופיע לראשונה במאה ה-19 בניקרגואה. במאה ה-20 הומצא במקסיקו קינוח מחלב מרוכז הנקרא טורטה דה לצ'ה המבוסס על עוגת הטרילצ'ה. במהלך גל ההגירה הגדול והמהפכה הבין-תרבותית הגדולה שהתרחשה בין אירופה ליבשת אמריקה, הגיע הקינוח אל יבשת אירופה ומאז הפך לפופולרי באלבניה, סרביה, טורקיה, צפון מקדוניה וחלקים נוספים באירופה. עוגת ספוג סברינה עוגה מדיה וקבצים בנושא טרילצ'ה בוויקישיתוף מידע אודות טרילצ'ה ואופן ההכנה, באתר רון יוחננוב Trileçe Tarifi (Tam Kıvamında), Nefis Yemek Tarifleri, ‏2017-01-27 (בטורקית) Brad Hoskinson, Albanian Cookbook: Traditional Recipes for The Home Cook, Brad Hoskinson. (באנגלית) טרס לצ'ס טורקי, באתר www.orlihoffman.com The Rough Guide to Europe on a Budget, Rough Guides UK, 2012-05-17, ISBN 978-1-4093-5877-0. (באנגלית) South Florida Folklife, Univ. Press of Mississippi, 1994-01-01, ISBN 978-1-61703-455-8. (באנגלית) Steven Raichlen, Salud Y Sazon: 200 Recetas De LA Cocina De Mama Todas Bajas En Grasa, Sal Y Colesterol!, Rodale, 1998, ISBN 978-0-87596-474-4. (בספרדית) Carolina Avila, Sabor!: A Guide to Tropical Fruits and Vegetables and Central American Foods, Litografía e Imprenta LIL, 1997, ISBN 978-9977-47-226-3. (באנגלית) M. M. Pack, Fri., Feb. 13, 2004, Got Milk?™, www.austinchronicle.com (באנגלית אמריקאית) Creamy and sweet, tres leches cake is on the rise
יהודה אבן שבתי

יהודה אבן שבתי היה משורר יהודי-ספרדי בהמאה ה-12. הוא היה רופא וכונה גם "יהודה בן יצחק מברצלונה". יהודה אלחריזי שיבח את שירתו. הוא התגורר בטולדו או בבורגוס. יהודה היה אמן ששילב במיומנות ביטויים מקראיים ותלמודיים מתובלים בהומור. הוא חיבר את "מלחמת החכמה והעושר" (נקרא גם "מלך רב") ואת "מנחת יהודה שונא הנשים". את "מלחמת החכמה והעושר" יש המשייכים לסוגת המקאמה (המחברת) הספרדית. היא בסגנון פרוזה משופעת משובצת בשירים קצרים ונכתבה בשנת 1214. היצירה מוענה לנשיא טודרוס בן יוסף אבולעפיה, הנקרא, בסוף היצירה, לשמש שופט בסכסוך פואטי. היצירה יצאה לאור לראשונה בקונסטנטינופול בשנת 1543, וככל הנראה נדפסה בפעם האחרונה כנספח ל"בן המלך והנזיר" של אברהם בן חסדאי (ורשה, 1894). ערך מורחב – מנחת יהודה שונא הנשים יצירתו "מנחת יהודה שונא הנשים" (נקרא גם "ספר זרע" או "תחכמוני") כתובה בסגנון המקאמה (המחברת) הספרדית. זוהי סאטירה הומוריסטית על נשים. היא נכתבה בשנת 1218 והוקדשה לאברהם אל-פחח'ר. גם היא נדפסה לראשונה בקונסטנטינופול בשנת 1543, וההוצאה האחרונה כנספח ל"טעם זקנים" של אליעזר בן שלמה אשכנזי (אנ') (פרנקפורט, 1854). כתבי יהודה אבן שבתי בפרויקט בן-יהודה ריצ'רד גוטהיל וה' ברודי, ‏"יהודה אבן שבתאי", במהדורת 1901–1906 של האנציקלופדיה היהודית (באנגלית) יהודה בן יצחק אבן שבתי (1168-1225), דף שער בספרייה הלאומית יהודית דישון, ספר ההיסטוריה האבוד של יהודה אבן שבתי, ציון, חוברת לו (תשל"א), עמ' 200-219, באתר JSTOR הערך "יהודה אבן שבתי", באתר המכלול HBreader - אנציקלופדיה לתולדות גדולי ישראל - חלק ג, באתר beta.hebrewbooks.org ערך זה הוא קצרמר בנושא יהדות ובנושא שירים. אתם מוזמנים לתרום לוויקיפדיה ולהרחיב אותו.
אדובי איקובה

אדובי איקובה (באנגלית: Eduvie Ikoba; נולד ב-26 באוקטובר 1997 בבטנדורף שבאיווה, ארצות הברית) הוא כדורגלן אמריקאי-ניגרי המשחק בעמדת החלוץ בקבוצת זלאגרסגי ט.א. מליגת העל ההונגרית. איקובה שיחק במשך ארבע שנים עבור דארטמות' קולג'. הוא ערך גם הופעה אחת עבור קבוצת ה-USL PDL בלאק רוק. ב-30 ביולי 2019 חתם איקובה בזלאגרסגי ט.א. מליגת העל ההונגרית. הוא ערך 25 הופעות ליגה במדי המועדון, בהן הבקיע ארבעה שערים. ב-13 ביולי 2020 חתם איקובה על חוזה לשלוש שנים בא.ס. טרנצ'ין מליגת העל הסלובקית. הוא שיחק במועדון במשך שתי עונות, בהן ערך 48 הופעות ליגה והבקיע תשעה שערים. ב-27 ביולי 2022 חזר לקדנציה שנייה בזלאגרסגי ט.א. מליגת העל ההונגרית. הגביע ההונגרי הגביע ההונגרי (1): 2022/2023 אדובי איקובה, באתר Transfermarkt אדובי איקובה, באתר Soccerway אדובי איקובה, באתר WorldFootball.net אדובי איקובה, באתר FootballDatabase.eu Eduvie Ikoba: "Keményen edzünk, készülünk és hiszünk magunkban!" באתר הרשמי של זלאגרסגי ט.א., 30 ביולי 2019 (בהונגרית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדובי איקובה".
רנאלדו קפאס

רנאלדו קפאס (באנגלית: Renaldo Cephas; נולד ב-8 בדצמבר 1999 בקינגסטון שבג'מייקה) הוא כדורגלן ג'מייקני המשחק בעמדת קשר הכנף בקבוצת אנקרגוג'ו מליגת העל הטורקית ובנבחרת ג'מייקה. קפאס החל את הקריירה המקצוענית שלו בקבוצת ארנט גארדנס מליגת העל הג'מייקנית, במדיה ערך 37 הופעות ליגה והבקיע 12 שערים. ב-1 ביולי 2022 חתם קפאס בק.פ. שקופי מליגת העל המקדונית. הוא ערך 29 הופעות ליגה במדי המועדון, בהן הבקיע 11 שערים. ב-8 באוגוסט 2023 חתם קפאס על חוזה לארבע שנים באנקרגוג'ו מליגת העל הטורקית. ב-12 באוגוסט ערך את הופעת הבכורה שלו במועדון, בהפסד 2–3 לקסימפאשה במסגרת המחזור הראשון בליגה לעונת 2023/2024. במשחק זה הבקיע את שער הבכורה שלו במועדון. ב-9 בספטמבר 2023 ערך קפאס את הופעת הבכורה שלו בנבחרת ג'מייקה, בניצחון 1-0 על נבחרת הונדורס במסגרת ליגת האומות של CONCACAF 2023/2024. נכלל בסגל נבחרת ג'מייקה לטורניר קופה אמריקה 2024. רנאלדו קפאס, באתר Transfermarkt רנאלדו קפאס, באתר Soccerway רנאלדו קפאס, באתר National Football Teams רנאלדו קפאס, באתר FootballDatabase.eu Bailey included in Reggae Boyz squad for Copa America באתר Jamaica Observer, ‏ 12 ביוני 2024 (באנגלית)